Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu ylisti terrori-iskuja estäneitä israelilaisia -
mutta korosti, että kaikkien on noudatettava lakia.
USA:n ulkoministeri Kerry pyytää israelilais- ja palestiinalaisjohtoa -
selventämään Temppelivuoren tilanteen -
ja sopimaan toimista rauhan palauttamiseksi.
Egyptissä äänestetään parlamentti- vaalien ensimmäisessä vaiheessa.
Palestiinalaisten lähes päivittäiset hyökkäykset israelilaisia vastaan -
ovat aiheuttaneet uudenlaisen tilanteen, -
joka voi enteillä Netanjahulle poliittisia ongelmia.
Tuoreiden mielipidekyselyjen mukaan israelilaisten valtaenemmistö -
on tyytymätön Netanjahun tapaan hoitaa tilannetta.
Alle kolmessa viikossa on nimittäin kuollut enemmän israelilaissiviilejä -
kuin 7 viikkoa kestäneessä Gazan konfliktissa kesällä 2014.
Olen pettynyt. Se on varmaankin sopivin sana.
Pidän Netanjahusta, mutta olen pettynyt turvallisuustilanteeseemme.
Tässä tilanteessa Netanjahu toimii mielestäni parhaansa mukaan.
Jos hän yrittää tehdä yhtään mitään radikaalimpaa, -
häntä kritisoidaan heti, ja hänestä tehdään jonkin sortin paholainen.
Uskon, että hän tekee kaikkensa näissä puitteissa.
Valitettavasti turvallisuus- ongelmia on ollut jo pitkän aikaa.
Hallituksen on päästävä jonkinlaiseen ratkaisuun tässä ongelmassa, -
ei vain Jerusalemia vaan koko Israelia koskien.
Pääministeri Netanjahua on kutsuttu ”herra Turvallisuudeksi”.
Mutta häntä on myös arvosteltu epäonnistuneista yrityksistä -
estää Israelin liittolaisia solmimasta ydinsopimusta Iranin kanssa -
sekä tämänhetkisen väkivallan aallon hoitamisesta.
Asiantuntijoiden mukaan Netanjahun hallitus ei ole välittömässä vaarassa, -
mutta tilanne voi muuttua myöhemmin.
Netanjahun hallituksen vakaus ei ole välittömässä vaarassa, -
sillä terrorijaksojen aikana poliitikot yleensä tukevat hallitusta.
Pitkällä aikavälillä Netanjahun asema Israelin ”herra Turvallisuutena” -
voi kuitenkin muuttua.
Ihmiset sanovat: ”Jos terrori-iskuja sattuu suurin piirtein tunnin välein, -
eikä hän pysty toimimaan 16-vuotiasta terroristia vastaan Jerusalemissa -
tai 18-vuotiasta terroristia vastaan Beershevassa, -
niin miksi valitsisimme hänet uudestaan?”
Tämä on merkittävin uhka Netanjahulle.
Puheenvuorossaan Likud-puolueen kokouksessa -
Netanjahu ylisti terrori-iskuja estäneitä israelilaisia -
mutta korosti myös sitä, että kaikkien on noudatettava lakia.
Tällä hän viittasi Beershevan bussiasemalla tehdyn terrori-iskun -
yhteydessä sattuneeseen tapaukseen, jossa eritrealaissiirtolainen ammuttiin-
ja vihaiset israelilaiset kävivät sen jälkeen hänen kimppuunsa, -
kun häntä luultiin erehdyksessä palestiinalaisasemieheksi.
Elämme jatkuvan kamppailun keskellä.
On varmasti selvää, että tulemme voittamaan.
Mutta joskus tilanne -
aiheuttaa kitkaa ihmisten välillä tapahtumapaikoilla.
Iskujen uhreiksi joutuneet toimivat ylpeyttä herättävällä tavalla.
Mutta muiden paikalle osuneiden -
pitäisi lähteä pois ja antaa hätäapuvoimien tehdä työnsä.
Asumme oikeusvaltiossa. Kenenkään ei pidä ottaa oikeutta omiin käsiinsä.
Se on ensimmäinen sääntö.
Vastassamme on ääri-islamin ja Internetin yhdistelmä. Ikään kuin -
Osama bin Laden kohtaisi Facebookin perustajan Mark Zuckerbergin.
USA:n ulkoministeri Kerry on vierailulla Espanjassa.
Hän pyysi israelilais- ja palestiinalaisjohtoa -
selventämään Temppelivuoren tilanteen -
sekä sopimaan toimista levottomuuksien lopettamiseksi.
Israelilla on kaikki oikeus -
puolustaa kansalaisiaan satunnaisilta väkivallanteoilta.
Olen keskustellut sekä pääministeri Netanjahun -
että Jordanian kuninkaan ja ulkoministerin kanssa.
He ovat ilmaisseet halukkuutensa -
yrittää löytää jokin sellainen keino, -
jonka myötä kaikille olisi selvää, -
mikä Temppelivuoren tilanne oikein on.
Ulkoministeri Kerry mainitsi pääministeri Netanjahun sanoneen, -
että Israel on sitoutunut säilyttämään Temppelivuoren vallitsevan tilan.
Kerry painotti USA:n ja Israelin välistä lujaa sidettä -
Israelin turvallisuusasioiden osalta.
Israel on selvittänyt minulle, ettei se aio muuttaa Temppelivuoren tilaa.
On tärkeää, että tapaan nyt pää- ministerin ja keskustelemme jatkosta.
Mitä tulee Israelin turvallisuuteen, -
välillämme on pitkä, läheinen ja erittäin tärkeä suhde.
Turvallisuus on keskeinen aihe neuvotteluissamme.
USA aikoo ilman muuta jatkossakin -
auttaa Israelia sen turvallisuusasioissa.
Mutta jaamme myös globaalin hyötynäkökohdan siitä, -
että Lähi-itään pitäisi löytää jokin keino, -
jolla vältettäisiin tällaiset yhteenotot ja ihmishenkien menetykset.
Länsirannan palestiinalaisjohto ja Israelin arabijohto ovat syyttäneet, -
että Israelin oikeistoryhmät ovat lisän- neet käyntejään Temppelivuorella -
muuttaakseen vallitsevaa tilaa.
Sen mukaan vain muslimit saavat rukoilla alueella.
Palestiinalaisjohto vaatii sovitun tilan säilyttämistä, -
ja kansainvälinen yhteisö tukee tätä kantaa. Tämä on kuitenkin -
ristiriidassa Jordanian ja Israelin välisen rauhansopimuksen kanssa.
9:nnen artiklan 3:nnessa momentissa sanotaan selvästi, -
että Jordania ja Israel huolehtivat -
rukousvapauden säilyttämisestä Temppelivuorella.
Israelin hallitus on kuitenkin tilannetta rauhoittaakseen -
luvannut pitää kiinni sovitusta tilasta.
Israel syyttää palestiinalaispresidentti Abbasia valheellisista syytöksistä, -
joilla tämä lietsoo lisää väkivaltaisuuksia.
Egyptiläiset jonottivat äänestämään -
maan parlamenttivaalien ensimmäisessä vaiheessa, -
joita monien kerrotaan karttavan. Presidentti al-Sisi -
on ylistänyt vaaleja merkkipaaluksi demokratiaan johtavalla tiellä, -
mutta vastustajien mukaan vaalit ovat huijausta.
Äänestyspaikat osoittavat äänestysprosentin olevan noin 10 %.
Ero on huima vuoden 2012 vaalien äänestysintoon.
Se voi enteillä -
kannatuksen laskua suurta mielisuosiota saavuttaneelle al-Sisille.
Äänestämään lähteneet ovat pitkälti iäkkäämpiä Sisin kannattajia.
Nuoremmat egyptiläiset boikotoivat vaaleja, sillä heidän mukaansa -
parlamentti toimii vain presidentin kumileimasimena.
En osaa sanoa, aikooko nuoriso äänestää.
Mikä heidän kantansa on, ja mitä he vastustavat?
Mitä muuta he tahtovat?
Eivätkö he halua antaa maallemme edistymisen mahdollisuutta?
Mitä he odottavat? Jeesus auta meitä.
Egyptillä ei ole ollut parlamenttia kesäkuusta 2012 lähtien.
Tuomioistuin hajotti tuolloin -
Muslimiveljeskunnan hallitseman, demokraattisesti valitun parlamentin, -
ja kumosi siten vuonna 2011 -
Mubarakin kaataneen kansannousun saavutukset.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman